323 Reuerti

Augustinus in libello suo *De nouo cantico*, dicit quod inter viatores tria sunt genera que odit Deus: remanentes, retrocedentes, aberrantes. Quorum primi sunt excitandi <~~aberrantes quorum~~> ut prodeant. Secundi reuocandi ut redeant. Tercii sunt ad viam ducendi ut recte sapiant. Remanet in via qui non proficit, retrocedit, qui melius propositum deserit. Et ad id quod reliquerat, redit aberrat, qui fidem deserit.

Item, nota quod est duplex reuersio: in malo and in bono. De reuersione in malo dicitur Prou. 26[:11]: *Sicut canis qui revertitur ad vomitum suum*. *Sic imprudens qui itererat stulticiam suam*. Hoc fecit recidiuans qui quod nouuit per confessionem resumit post penitenciam. De quibus dicit Petrus 2 canonica 2[:21] quod *Melius* esset *illis non* agnoscere *viam justitiæ, quam post* cognitam, *retrorsum* querenti quibus, illud antiquum prouerbium canis reuersus ad vomitum, et sus lota in volutabro luti, vbi dicit Augustinus, quod sus sic lota magis est sordida quam prius fuit. Et canis resurueniens vomitum magis grauatur. Vnde tales similes sunt vipere de quo narrat Ambrosius in suo *Hexameron* de opere quinti diei, c. 4, hec marem comparem suum sibilo querit, et vbi aduenta reoperit, venenum emittit, reuerenciam marito deferens, set per acto commutationis munere venenum resumit. Sic persona peccatrix aliquociens inspiratum venenum peccati, deponit per confessionem antequam Deo, coniungatur per sacramenta communionem, sed cito resumit quod deserint. Tales figurantur per vxorem Lot que liberata de Sodomis versa est in statuam salis, Gen. 19[:26]. Quia illum casum concucientes, condiuntur ne ad vetita recidiuent. Vnde dicitur Luc. 9[:62]: *Nemo* /f. 100vb/ *mittens manum [suam] ad aratrum, et respiciens retro, aptus est regno* celorum. Et Christus ait Luc. 17[:32]: *Memores estote uxoris Lot*. Et Isidorus, *De summo bono*, libro 2, c. 13, qui plangit peccatum, et iterum committit, quasi si quis lauit laterem, qui quanto plus abluitur, sordidior redditur. De talibus dicitur Jer. 2[:36]: *Quam vilis facta es [nimis], iterans vias tuas*.

¶ Item, tales recidiuantes figurantur per filios Israel qui ad seruitutem Egipciacam redire voluerat, Num. 14[:3], vnde dixerunt murmurantes, *Nonne melius est* nobis *reuerti in Egiptum*, etc. Quam ob causam nullus eorum intrauit terram promissam, contra quos dicitur, Can. 5[:3]: *Lavi pedes meos: quomodo inquinabo* eos?

Item, qui semel rupit iugum, si redeat forcius constringitur. Ideo consulit Apostolus, Gal. 5[:1]: *State*, ergo, *et nolite iterum jugo servitutis contineri*. Vnde secundum Philosophum, elephas si post casum eleuatus fuerit, semper incedit cum tremore ne iterum cadat, sic debet homo si post casum resurgat. Sed Ose. 7[:16] dicitur, *Reversi sunt ut essent absque jugo*. Canis qui non vadit predam ad quam a reliquis canibus, sed tantum currit quia videt alios currere, cum fuerit fatigatus reuertitur. Sic qui non currunt in seruicio Dei, nisi qui vident alios currere, fatigati reuertuntur, eo quod non videant ad quid curritur.

Vnde Joan. 7[:52-53] discentes Judei de Christo an esset prophetam uel non, *Reversi sunt [unusquisque] in domum suam*. Sed illa sancta animalia habencia oculos ante et retro quibus Deum videbant non *reuertebantur cum ambularent*, Ezech. primo [1:12]. Vnde Chrisostomus, *Homilia* 12, Magi postquam inuenerunt Christum, non reuersi ad Herodem. Quia qui perfecte querit Christum non reuertitur ad diabolum, quamuis econtro possit reuerti a diabolo ad Christum. Sed inter hec formidosa est reuersio maligni spiritus ad hominem cum eum semel desierit, secundum illud, Luc. [11:24]: *Cum immundus spiritus exierit de homine*, vadit per loca arida, *et inaquosa*, *et non inveniens* requiem *dicit: Revertar in domum meam* priorem *unde exivi*, etc.

Vbi circa actum istius spiritus notantur tria: egressum, progressum, regressum. Egressum de homine, progressum pro loca, regressum in domum. Egressus est semper bonus, progressus est dubius, regressus semper malus. Igitur procuretur semper eius egressus et quod domus nostra mundetur et ornetur. Caueamus prudenter eius progressum ne requiem non inueniens ad nos reuertatur. Timeamus et eius regressum ne nostra nouissima sint peiora prioribus exit. Ergo [Luc. 11:24]: nequam *spiritus* per penitentiam qui ingrediebatur per culpam, et ambulans *per loca* arida etc., loca aquosa sunt corpora luxuriosa de quibus Job [40:16]: *Dormit in locis humentibus*. Loca inaquosa sunt corda arida per abstinenciam et penitenciam. Habet enim Bethmot fiduciam quod inflat Judeis in os eius circuiens et *querens quem deuoret* [1 Pet. 5:8], sed requiem non inueniens dicit [Luc. 11:24]: *Revertar in domum meam*. Non est mirum si spiritus mendans menciatur, sed spiritus presumpcionis presumat dicendo domum suam esse conscienciam. Vnde exiuit domus ista. Egresso demone quandoque stopis mundatur a viciis et ornatur introductis virtutibus. Est autem triplex scopa: contricionis in corde, confessionis in ore, satisfactionis in opere. Ornatur autem donis virtutibus, bonis operibus, sed cum spiritus nequam non possit solus domum irrumpere, *assumit alios spiritus septem nequiores se* [Luc. 11:26], quia si forte spiritus luxurie eiectus sit redeundo inuenit castrum castum, non reuertitur cum spiritibus simileronis, hypocrisis, vane glorie, ambiciosis, elacionis, ostenacionis, et sic spiritus immundus subintrat, sic vallatur. Sed nec tunc est omnino desperandum, quia legitur Jesus eiecisse septem demonia [Luc. 8:2], id est, septem vicia principalia que designantur per septem gentes de terra promissionis eiectas.

¶ Circa reuersionem in bono, sciendum est quod ille qui rem aliquam /f. 101ra/ perdidit in via, si eam uult inuenire, requiritur quod reuertatur per eandem viam ad querendum. Sic debet peccator qui Deum perdidit in via, si eum uult inuenire requiritur quod reuertatur per eandem viam ad querendum sic debet peccator qui Deum perdidit. Vnde legitur, Gen. 13[:3] quod Abraham reuersus est de Egipto per eandem viam qua venerat, Ysai. 55[:7]: *Derelinquat impius viam suam*, scilicet, et reuertet. Ad lapis qui de fastigio ecclesie cadit faciliter non redit nisi cum labore et sumptibus. Sic persona cadens de statu ecclesie non reddit nisi cum labore penitentie et sumptibus elemosine. Sunt autem multa monencia nos ut conuertamur ad Dominum.

Primum, est quod promptus est ad reuocandum Can. 6[:12]: *Revertere, revertere ut intueamur te*.

Secundo, quia ducturus est ad expectandum, 2 Pet. 3[:9]: *Patienter agit* Deus *propter vos, nolens* aliquem *perire, sed omnes ad pœnitentiam reverti*.

¶ Tercio quia facilis ad remittendum, Ysai. 55[:7]: *Derelinquat impius viam suam, et vir iniquus cogitationes suas*, scilicet, *et revertatur ad Dominum, et* <chisere> *[miserebitur] quoniam multus est ad ignoscendum*. Sed heu qui multi nolunt reuerti sicut coruus emissus de archa, Gen. 8[:6-7]. Etiam licet sepius incamati fuerint de iure, Deut. 32[:15]: *Incrassatus est dilectus, et* recalcitrare. Jer. 5[:3]: *Indura-verunt facies suas supra petram, et noluerunt reverti*.